open-index/open-wikipedia-markdown huggingface dataset:
Charles Darwin

Patri di la tiurìa di l'evoluzzioni, **Charles Darwin** (12 di frivaru 1809 – 19 di aprili 1882), biòlugu e viaggiaturi. Â fini di nu viaggiu chi lu purtau a circumnavigari lu cuntinenti miricanu a bordu dû *Beagle*, scrissi dù òpiri chi hannu canciatu la storia dâ bioluggìa e di l'antropoluggìa:
 
* *On the Origin of Species* 1859
* *The Descent of Man* 1871

N particulari l'idìa di l'evoluzzioni ci vinni ussirvannu li diversi speci di aceddi e tartaruchi chi vitti ntî l'ìsuli di l'arcipèlacu equadorianu dî Galapagos. 
La sò tiurìa fu assai cuntruversa e rivoluzziunaria, ma cô tempu s'affirmau comu una dî scuperti cchiù mpurtanti di l'umanitati.

Ancora oi, ntê Stati Uniti ci sunnu certi paisi dî stati dô Sud unni li cuverni lucali, nun pirmèttinu ê carusi dê scoli di nzignàrisi la tiurìa di l'evoluzzioni, giudicata comu troppu radicali e contra li principia dâ riliggiuni cristiana.

Darwin
Etiopia

L**Etiòpia** o **Itiòpia** è na ripùbbrica federali di l'Africa urientali di circa 68 miliuna d'abbitanti. La capitali è Addis Abeba.

## Giografìa
Lu territoriu di l'Etiopia si trova nta l'Africa uccidintali, n currispunnenza di l'equaturi. E' dilimitatu a nord di l'Eritria, a est di la Sumalia, a sud di lu Kenia e a uccidenti di lu Sudan.

## Storia

## Pulitica

## Citati mpurtanti
* Addis Abeba

## Stati
Alencu di Stati

## Viditi puru

## Lijami di fora
* Etiopia - mmàggini
Cantuni di Neuchâtel

thumb|400px|La carta dû cantuni di Neuchâtel.

**Neuchâtel** è nu cantuni svizziru ccu capitali Neuchâtel. Autri cità mpurtanti sunnu La Chaux-de-Fonds, Le Locle, Boudry, Auvernier, Travers, Fleurier. Cunfina cu lu cantuni di Vaud, lu cantuni di Berna, lu cantuni Giura e la Francia. Una di l'attivitati ecunòmichi cchiù mpurtanti è na nnustria rulaggèra, mpiantata ccà ggià dû XVIII sèculu. Na bona parti dû tirritoriu littoraniu è cultivata a vigna. Lu cantuni è canusciutu puru pi la produzzioni di l'assenziu.

## Storia
Abbitatu ntâ preistoria di pupulazzioni stabbiliti principarmenti vicinu la riva dû lacu, lu tirritoriu fu rumanizzatu doppu la cunquista dâ Gallia di Giuliu Cèsari versu lu 58 a.C.. La nfluenza latina ristau puru all'èbbica dî nvasioni bârbari dû quartu sèculu, quannu l'Alimanni si firmaru a quarchi chilmitru dû cantuni. La linia di pinitrazzioni di l'Alamanni, supra lu canali dâ Tène, sinna ancora òi la fruntera dû cantuni, e è puru fruntera linguistica. Ntô Mediu Evu si sviluppanu li primi cità (lu primu ducumentu chi muntuvìa Neuchâtel è dû 1011). Doppu nu pirìudu unni lu cantuni fu nu tirritoriu Burgundu, all'èbbica di Napuliuni diventa nu principatu prussianu e ntô 1815 trasi ntâ Confidirazzioni Elvètica. Ntô 1848 na rivorta pupulari accuminzata ntê muntagni dû cantuni ô Locle e â La Chaux-de-fonds, cancia l'urdinamentu pulìticu dû cantuni chi diventa na ripùbbrica. Accuminza lu sviluppu nnustriali, supratuttu grazzî â nnustria rulaggèra, chi cuntìnua pi tuttu lu vintèsimu sèculu. 

Neuchâtel
Prima guerra munniali

La **Prima guerra munniali** (pi li cuntimpurànii **Granni guerra**) fu lu cunfrittu accuminzatu lu 28 di giugnettu dû 1914 doppu l'ammazzatina di l'archiduca Franciscu Firdinannu, aredi di lu tronu di lu Mpiru austru-ungaricu, chiumputa a Sarajevu (Bosnia) lu 28 di giugnu dû 1914 di parti di lu studenti nazziunalista serbu-busnìacu Gavrilo Princip, e accabbatu l'11 di nuvèmmiru dû 1918 cu la rinnuta di la Girmania. 

## Storia
Â sò accuminzagghia la Prima guerra munniali vidi lu ncontru di lu Mpiru cintrali di Girmania e Austria-Ungarìa contru a la Serbia, lu Muntinegru, lu Bergiu e li nazzioni di la Ntisa Trìplici: Francia, Regnu Unitu (chî *[[Dominion]]*) e la Russia.

Lu cunfrittu s'allaricau succissivamenti a chiù nazzioni. Traseru n guerra alliati di lu Mpiru cintrali: lu Mpiru Uttumanu (1914) e la Bulgarìa (1915).
Traseru n guerra alliati di la Ntisa Trìplici: lu Giappuni (1914), L'Italia, ca lassau l'Allianza Trìplici (1915), lu Portugallu (1916), la Rumanìa (1916), li Stati Uniti (1917), Panama (1917), Cuba (1917), la Grecia (1917), lu Siam (1917), la Libberia (1917), la Cina (1917), lu Brasili (1917), lu Guatemala (1918), lu Nicaragua (1918) è lu Costarica (1918).

Tutti li cuntinenti participaru accussì ca si potti difiniri la guerra comu "munniali", pi la prima vota ntâ storia.

## Ntâ Turchìa
thumb|right|125px|

Lu 25 di aprili dû 1915 nu squatruni di l'Australia e dâ Nova Zilanda cummattìa: li forzi d'ANZAC attàccanu la Turchìa ntâ pinisula di Gallìpuli unni mòrinu tanti surdati d'ogni latu.

## Viditi puru
* Secunna guerra munniali

Catigurìa:Guerri
Catigurìa:Storia
Glenda Jackson

Nata lu 9 di maiu ntô 1936, **Glenda Jackson** è n'attrici e puliticanti ngrisi.

Jackson, Glenda
Jackson, Glenda
Jackson, Glenda
Jackson, Glenda
Picciriddu

Un **picciriddu** è n'èssiri umanu jùvini. A secunna dû cuntestu, lu tèrmini pò nnicari quarcunu chi nun è ancora n'adurtu, oppuru quarcunu chi nun havi ancora junciutu la pubbirtati.

Veni coniugato comu Picciriddro (masculu) o Picciriddra (fimmina) in sicilianu occidentale.

Catigurìa:850 palori siciliani di basi
Carusu

Nu **carusu** è n'èssiri umanu di sessu maschili nta l’etati cumprisa ntra la pubbirtati e l’etati adurta. Non si sàpi cu cirtizza di la sò vinuta: forsi dû latinu *carus*: caru, amàbbili; di lu sànscritu, *caruh*: amàbbili, o di n'àutra palora chi è lu grecu *koùros*: picciriddu.

Catigurìa:Lingua siciliana
Catigurìa:850 palori siciliani di basi
Carusa

Na **carusa** è n'èssiri umanu di sessu fimminili nta l’etati cumprisa ntra la pubbirtati e l’etati adurta.
Gioconda

**La Gioconda** è lu quatru di Liunardu da Vinci cchiù famusu e, cirtamenti, unu dî quatri cchiù celibbri dâ storia dâ Pittura. Cuminzatu ntô 1503 e finutu tri o quattru anni cchiù tardu, si trova oggi ô museu dû Louvre a Pariggi.

Lu quatru è canusciutu puru ccu autri noma, tra cui  *Monna Lisa* supratuttu in Italia, *Mona Lisa* ntê paisi unni si parra lu nglisi, *La Joconde* n Francia.

Catigurìa:Quatra
Mosca (Russia)

**Mosca** è la
Capitali dâ Russia, e cunta 11.200.000 abbitanti. Si trova ntâ parti cintrali dâ Russia europea. E' attravirsata di lu ciumi Moscova. Funnata ntô 1147, la cità si sviluppau a partiri dô Cremlinu, chi origginariamenti era na furtizza. Lu Crimlinu oggi è nu situ chi ospita diversi chiesi e musei, e è puru lu seggiu du cuviernu dâ Russia.

## Munumenta pricipali

La chiazza russa è lu centru di Mosca. Situata a latu dû Cremlinu òspita la cèlibbri chiesia di Basiliu lu biatu e lu mausoleu di Lenin. Degni di visita sunnu li chiesi chi s'attròvanu ntô pirìmitru dû Crimlinu; lu museu Pushkin e la Gallirìa Tretiakov. La mitrupulitana di Mosca è cèlibbri pi li sò dicurazzioni, musàici e stucchi. 

Catigurìa:Citati russa
Cosa

Na **cosa** è quarsiasi uggettu cuncretu o astrattu, riali o mmàgginariu, matiriali o nun matiriali (chi spissu nun si pò o nun si voli nnicari cu pricisioni).

Catigurìa:Cosi
Catigurìa:850 palori siciliani di basi
Virdura

La **virdura** è lu nzemi di l'ervi cummistìbbuli e di l'urtaggi usati nta l'alimintazzioni umana.

Catigurìa:Virduri
Catigurìa:Ortaggi
Matsuo Basho

**Matsuo Bashō** (松尾芭蕉) (Iga Ueno 1644 - Ōsaka 1694), pueta giappunisi. 

Nomu urigginali **Matsuo Munefusa**, prubbabbirmenti lu mastru giappunisi màssimu dâ puisìa haiku. Natu ntâ classi militari e 'n sèquitu urdinatu mònucu ntôn munasteru zen, divinni pueta famusu cu na propia scola e addevi, cû passari dû tempu, sempri cchiù nummarusi. Viaggiaturi nun stancàbbili, discrivi spissu ntâ sò òpira la spirienza dû viaggiu. La sò stètica fa cuincìdiri li dittami dû zen a na sinzibbilitati nova chi carattirizza la sucitati Tokugawa 'n evuluzzioni: dâ ricirca dû vacanti, la simpricitati scarna, la rapprisintazzioni di la natura, nzinu a essinziali ma vìvidi arritratti di la vita cutidiana e pupulari.

*Shizuka sa ya*
*iwa ni shimi iru*
*semi no koe*

*Lu silenziu*
*Pinetra ntâ roccia*
*Un cantu di cicali*

*(Haiku di Bashō)*

* '''Bosque de Bambú, camino del haiku - Bashô - Oku no Hosomichi''' *Japones - Español*

Basho, Mtsuo
Basho, Mtsuo
Basho, Mtsuo
Vittoria

**Vittoria** è na citati ca cunta quasi 65mila abbitanti. Stapi a 168 metri supra lu liveddu dû mari e u puntu cchiù autu è a 258 metri. 

## Storia
Vittoria nasci lu 24 aprili dû 1607 grazzî â cuntissa Vittoria Colonna Enriquez.
A citati ntê primi tempi si sviluppa vicinu ô ciumi Ippari, ca scurri ntra na vallata ca tutt'oi veni chiamata "li cannavati", picchì china di canni.
Si pò ricurdari macàri ca versu di la foci di stu ciumi, lucalitati Scugghitti ca è sempri dû cumuni di Vittoria, surgìa na culunia grica ca si chiamava "Kamarina".
Stu ciumi nasci di tri surgenti: una a Voscurotunnu (Boscorotondo), na cuntrada vicinu ô paisi, una a funti Diana o Còmmisu e una ca stapi ntâ cuntrada Cifali.

## Architittura
A citati d'oi s'apprisenta cu na struttura urbanistica a scacchiera e tanti palazzi sunnu di stili Liberty.
Li munumenti chiù mpurtanti di Vittoria sunnu :
la chiazza dû Populu, unni c'è u Tiatru Cumunali ( ca è praticamenti, a lu nternu, na riproduzzioni nica dâ scala di Milanu ) e la Cresia dî Grazzî.
Autru munumentu mpurtanti è a cresia di San Giuanni, ca è u patrunu prutitturi dâ citati.

## L'econumia
L'ecunumia di Vittoria è essenzialmenti agricula. La citati ospita lu cchiù mpurtanti mircatu all'ingrossu di ortofrutta di tutta l'Italia dû sud, e esporta ogni sorta di primizzî nta tuttu lu territoriu italianu e all'esteru. 
Dâ cità di Vittoria pigghia lu nomu nu cèlibbri vinu sicilianu, lu Cirasuolu di Vittoria.

## Giamillaggi
* **[[Siġġiewi]]** - Malta
* **[[Mátészalka]]** - Unghirìa

## Lu sport
* Luca Marin è nu nataturi vitturisi di livellu nternazziunali. Ntô 2006 vinciu la midagghia d'oru all'Europei di Helsinki.

## Gallarìa


Image:Vittoria_Piazza_del_Popoplo.jpg|Chiazza dû Pòpulu
Image:Vittoria_Teatro_Comunale.jpg|Tiatru Cumunali
Image:Vittoria_La_Chiesa_e_il_Convento_delle_Grazie.jpg|La Cresia e lu Cunventu dî Grazzi


## Noti


Catigurìa:Cumuni dâ pruvincia di Rausa
The Beatles

**The Beatles** (littiralmenti: *li papanzichi*) èranu nu gruppu di mùsica pop rock di l'anni '60. Lu funnaru 4 picciotti di Liverpool: John Lennon, Paul McCartney, George Harrison e Ringo Starr chi sustituìu nu battirista pricidenti. 

## La storia
Appi successu a partiri dû 1962. Annu doppu annu la mùsica di *The Beatles* appassiunau miliuna di picciotti nta tutti li cuntinenti e divintau na vera e propria manìa. 
Canzuni comu *Michelle*, *Yesterday*, *Let it be*, *All you need is love*, *Hey jude* sunnu ancora oi assai pupulari.  Arristaru lu primu gruppu di *pop rock* pi tutti li anni 1960 e finu a ora rapprisèntanu ancora na liggenna dâ mùsica pupulari.
Lu gruppu si sciugghìu ntô 1970.

## Li cchiù granni canzuni di successu
* *[[All You Need Is Love]]*
* *[[Come Together]]*
* *[[Day Tripper]]*
* *[[Eleanor Rigby]]*
* *[[From Me to You]]*
* *[[Get Back]]*
* *[[Good morning good morning]]*
* *[[A Hard Day's Night]]*
* *[[Hello Goodbye]]*
* *[[Help]]*
* *[[Hey Jude]]*
* *[[I Am the Walrus]]*
* *[[I Want to Hold Your Hand]]*
* *[[The Long and Winding Road]]*
* *[[Love Me Do]]*
* *[[Paperback Writer]]*
* *[[Penny Lane]]*
* *[[Please Please Me]]*
* *[[Revolution]]*
* *[[She Loves You]]*
* *[[Something]]*
* *[[Strawberry Fields Forever]]*
* *[[Ticket to Ride]]*
* *[[Twist and Shout]]*
* *[[Yellow Submarine]]*
* *[[Yesterday]]*

## Li ''album'' di ''The Beatles''

* *[[Please Please Me]]* - 22 di marzu 1963
* *[[With the Beatles]]*  - 22 di nuvèmmiru 1963
* *[[A Hard Day's Night]]* - 10 di giugnettu 1964
* *[[Beatles for Sale]]* - 4 di dicèmmiru 1964
* *[[Help!]]* - 6 di austu 1965
* *[[Rubber Soul]]* - 3 di dicèmmiru 1965
* *[[Revolver (album)|Revolver]]* - 5 di austu 1966
* *[[Sgt. Pepper's Lonely Hearts Club Band]]* - 1 di giugnu 1967
* *[[Magical Mystery Tour]]* - 8 di dicèmmiru 1967
* ''The Beatles'' (doppiu LP, canusciutu puru comu lu *White Album* o l'album jancu) - 22 di nuvèmmiru 1968
* *[[Yellow Submarine]]* - 13 di jinnaru 1969
* *[[Abbey Road (album)|Abbey Road]]* - 26 di settèmmiru 1969
* *[[Let It Be]]* - 8 di maiu 1970

## Pi sapìrinni cchiossai

* The Beatles (Apple Corps) Lu situ ufficiali dâ Apple.
* https://web.archive.org/web/20180114034414/http://enciclopediarock.com/index.php/b/beatles/*[https://web.archive.org/web/20180114034414/http://enciclopediarock.com/index.php/b/beatles/ The Beatles]*, su EnciclopediaRock.com

Catigurìa:Mùsica
Beatles
Chiesa Cattòlica Rumana

A **Crèsia Cattòlica Rumana** è n'urganizzazziuni riliggiusa ca si pruponi di diffùnniri u missaggiu, i pricetti e i raccumannazziuna 'n capu â vita, sicunnu â riliggiuni cristiana.

Ntra tutti l'urganizzazziuna ca si òccupunu dâ diffusiuni dâ riliggiuni cristiana, a Crèsia Cattòlica Rumana è chiḍḍa cq àvi cchiù sicutura. Autri cunfussiuna cristiani – comu ô prutistantìsimu – u Cristianìsimu artudossu si sipararu dâ Crèsia  Rumana nni èbbichi stòrichi diversi e pi mutivi duttrinali duvuti a diffirenti viduti dâ jirarchìa di tannu cu riguardu a l'intrappritazziuna dû missaggiu dû Signuri.

U seggiu di la Crèsia Cattòlica Rumana si trova a Roma, ntâ cità dû Vaticanu, e l'urganizzazziuni jiràrchica fa capu â figura dû Papa, ca a stu mumentu èni u Papa Franciscu. A càrrica dû Papa è na càrrica vitalizzia, nfatti quannu un Papa mori tutti i cardinali si jùncinu ô Vaticanu, intra â cappeḍḍa Sistina, affriscata di Michilàncilu, pi aḍḍìjiri a mmucciuni u novu Papa, di ḍḍocu vedi u dittu "mortu un Papa si nni fa n'autru" ca sta a significari u fattu ca u Papa cc'è sempri, e macari quannu iḍḍu mori sùbbitu doppu n'autru Papa pigghia u cumannu dâ Crèsia.

## Orìggini

La difinizziuni e l'organizzazziuni ccrisiàstica canusciuta comu Chiesa Cattòlica Rumana nasci doppu dû 1054 quannu lu Papa di Roma Liuni IX fu scumunicatu dâ *Chiesa Cattòlica* (grecu: *katholikos* = universali), ca di tannu si dici Chiesa Cattòlica Ortudossa (dû grecu *ortho* = giusta, e *dossia* = fedi, duttrina), p'aviri arbitrariamenti agghiuntu la parola "filoque" (latinu = e dû figghiu) ô Credu e accussì canciatu la duttrina origginaria stabbilita dû Cunciliu di Niceni.

Nta li sèculi la Chiesa Cattòlica Rumana agghiunci â dottrina cristiana àutri dogmi, santi e ntirpritazziuni ca nun sunnu accittati di l'àutri cattòlici ortudossi, rinnennu sempri cchiù diffìcili li pussibbilità di junciri a n'accordu.

Catigurìa:Riliggiuni
Catigurìa:Cristianèsimu
Jacques Chirac

200px|thumb|Jacques Chirac

**Jacques René Chirac** (Pariggi, 29 di nuvemmiru 1932 – Pariggi, 26 di sitemmiru 2019) è nu politicu francisi. Fu eliggiutu prisidenti dâ ripubblica francisi ntô 1995 e ntô 2002.

## Aùtri pruggetti

Chirac, Jacques
Chirac, Jacques
Chirac, Jacques
Chirac, Jacques
Alia

**Àlia** è situata nta lu virsanti uccidintali di li Madunìi. 
Fu funnata nta lu fìudu chiamatu "Lalia" ntî lu 1615 di Pietro Celestri, Marchesi di Santa Cruci, e àppi nu lestu sviluppu dimugràficu picchì li sò terri furu assignati a li cuntadini; àppi videmma nu surprinnenti sviluppu ecunumicu picchì si rializzaru mpurtanti nfrastrutturi ca si jiru a junciri a l'upiri ca cc'eranu prima, rializzati di l'arabbi. 
Nta lu tirritoriu di Alia, ntê seculi passati, s'avìanu succidutu diffirenti pupulazzioni: li Sicani, li Greci, li Fenici, etc. nzinu a li Berberi.

L'abbitanti sunnu chiamati "alisi" n sicilianu e "aliesi" n italianu.

## Lijami di fora
* Àlia n Sicilia.inDettaglio
* http://www.comuni-italiani.it/082/001/

Catigurìa:Cumuni dâ pruvincia di Palermu
Catigurìa:Sicilia
Alimena

**Alimena** è nu paisi situatu a 740 metri d'autizza, nta li Madunìi. S'attrova a 131 km a suddesti di Palermu. Anticamenti Alimena si chiamava Mazza, di lu nomu di na tratturia chi avía pittata nta la sò nzigna na mazza. Nta lu seculu XV lu centru era furmatu di nu nucliu di picca casi, ca l'immigratu cosentinu Don Petru Alimena fici custruiri; successivamenti, nta lu 1628, lu marchisi Antoniu Alimena ngrannìu lu centru e ci detti lu sò nomu. 

## Tradizzioni
* Riti pasquali e rapprisintazzioni. *Â Casazza - Sacra Rapprisintazzioni di la Passioni di Cristu* pressu l'Anfiteatru.

## Bibliografia
* 

## Note


## Lijami di fora
*Alimena ntû situ di Sicilia.inDettaglio
*Alimena n Sicilyweb

Catigurìa:Cumuni dâ pruvincia di Palermu
Aliminusa

**Aliminusa** (videmma **Arminusa** e chiamata ***Larminusa*** ntâ parrata lucali) è nu paisi vicinu Tèrmini, havi ammeri 1300 abbitanti e s'attrova a 450 m supra lu liveddu dû mari.

## Storia
La prima vota ca si parra di Larminusa fu nnô tistamentu di Mattìu Scàfani dû 1333, unni dici ca accattò lu fìudu di Rachalminusa di Guartieri Fisaula ("rachal" ntô saracinu veni a diri "casali").

Aliminusa appartinìa â cuntìa dî Sclàfani. Nta li primi anni di lu 1300 lu fìudu era di Mattìu Scàfani (lu pussissuri di lu palazzu Sclàfani n Palermu). Iddu avìa terri assai nta tutta la Sicilia, ma murìa sinza lassari figghi màsculi. Li sò figghi Aloisa e Margarita si maritaru, la prima cu Gualtieri Peralta e l'àutra cu Gualtieri Raimunnu Moncada, e pi la robba di Mattìu Scàfani ficiru tanti quistioni e sciarri.

Nta l'archivi di l'uffizzi fiurintini ci fu sarvata na carta di lu 1400 unni si leggi "terrae harminusae", ca "Rachalminusa" veni stracanciatu nni "Arminusa". Lu fìudu di Aliminusa tuccò a li conti Peralta Luna, ca lu cozzu Luna si chiama accussì prennu iddi e ergu i conti Luna si sciarraru cu li baruni Perollo puru s'iddi stàvanu n Sciacca: sta quistioni era canusciuta comu lu "casu di Sciacca", e pi stu fattu lu bagghiu vecchiu vinni allavancatu di li surdati di lu reghi ca addiffinìanu a li Perollo, ma sappi a fabbricari n'àutru bagghiu novu cchiù ncapu nta lu cozzu di lu locu. La cchiù antica custruzzioni di lu paisi è lu Bagghiu. Grigoriu Brunu accattò stu fìudu ntô 1625 e doppu picca anni ci detti lu nomu di Sant'Anna. Lu figghiu di stu Grigoriu vinnìu lu feu a Mariu Cutelli omu di liggi catanisi e Conti di Villarosa ca lassò scrittu pi tistamentu ca siddu li Cutelli nun avìssiru avutu figghi màsculi lu feu avìa èssiri vinnuti e cu li sordi s'avìa a fabbricari nu culleggiu n Catania. Stu fattu succidìu. Ntô 1796 lu fìudu di L'Arminusa e dâ minnulazza si l'accattò Emanueli Miluni, e la cresia è vutata a Sant'Anna e aperta ô cultu riliggiusu nzinu di l'annu 1809.

## Tradizzioni

* 18 giugnu, Festa 'rî San Calojru. Fisteggiamenti.

## Lijami di fora
*Aliminusa ntâ wikipedia italiana 
*Aliminusa ntû situ di Sicilia.inDettaglio
*Aliminusa n Sicilyweb

Catigurìa:Cumuni dâ pruvincia di Palermu
Autavidda Milicia

**'A Milicia** ('n talianu *Altavilla Milicia*) è un paisi situatu a 24 km a esti di Palermu. La sò ecunumia è principalmenti di caratteri agriculu (cultivazzioni di àrvuli d'agrumi, d'alivi e di nespuli). È sedi di nu mpurtanti santuariu marianu.

L'abbitanti sunnu chiamati "altavillesi" 'n talianu, "milicioti" 'n sicilianu.

## Lijami di fora
*Purtali di Autavidda Milicia
*Purtali supra lu Santuariu di la Madonna dâ Milicia
*Autavidda Milicia ntû situ di Sicilia.inDettaglio
*Autavidda Milicia n Sicilyweb

Catigurìa:Cumuni dâ pruvincia di Palermu
Catigurìa:Sicilia
Pruvincia di Enna

La **pruvincia di Enna** s'attrova ô centru dâ Sicilia, e è l'unica pruvincia chi nun havi sboccu intr' u mari. 

Enna
Catigurìa:Sicilia
Pruvincia di Rausa

A **pruvincia di Ragusa** è na pruvincia dâ Sicilia di 308.103 abbitanti. Àvi n'aria di 1.614 km² e na dinzitati di 190 abbitanti p'ogni km².  S'affaccia nnô mari miditirraniu e, nzèmmula câ pruvincia di Saragusa, è a pruvincia cchiù miridiunali dâ Sicilia. Cunfina chî pruvinci di Saragusa, Catania e Nissa.

I cumuna cchiù mpurtanti su': Ragusa, Mòdica, Vittoria, U Còmisu, Scìchili, U Puzzaḍḍu, Spaccafurnu, Biscari, Chiaramunti e Giarratana.

## L'ecunumìa

È la pruvincia cchiù ricca dâ Sicilia comu rèdditu pro-càpiti, grazzi â so ecunumìa ciurenti, picchì si sbiluppau rapidamenti e cuntinuamenti di l'anni 60 dû XX sèculu.

L'ecunumìa dâ pruvincia di Ragusa si funna suprattuttu ncapu a l'agricurtura e a pruduzziuni ntinsiva. Nnâ cità di Vittoria esisti unu dî cchiù 'ranni mircati a l'ingrossu di frutta e virdura di tutta l'Italia. 

U turìsimu di massa nun è assai sbiluppatu. Grazzi â classificazziuni di l'UNESCO dî cità di Ragusa Ibbla, Mòdica e Scìchili, nu turìsimu aduci si sta lintamenti sviluppannu.

## Curiusità

A pruvincia di Ragusa è quarchi vota suprannuminata 'n senzu pusitivu "a pruvincia babba". Una dî raggiuni di stu suprannomu è ca a mafia - macari ca è prisenti 'n certi sittura di l'ecunumìa - a diffirenza di l'autri pruvinci nun à' cunnizziunatu nigativamenti l'ecunumìa e a pruvincia s'à' pututu sbiluppari rilativamenti sana, tantu ca òccupa na pusizziuni bona ntra i classìfichi ncapu â qualità dâ vita dî cità dû sud di l'Italia.   

A parrata ragusana è carattirizzata dû finòminu dâ palatizzazziuni ca fa canciari u sonu dâ majuri parti dî "-ch-" 'n "-c-" moḍḍi quannu chista veni sicutata di na "e" o di na "i". Accussì paroli comu *chiavi*, *chiovu*, *chiazza* addivèntanu *ciavi*, *ciovu*, 
e *ciazza*. È chiaru ca chistu è sulu una dî particularità dû .

Rausa
Catigurìa:Sicilia
Muòrica

Cità di quasi 54.000 abbitanti dâ provincia di Ragusa, **Mòdica** ('n mudicanu: **Muòrica**) è una dî cità ca fu scartata pi fari parti dû patrimoniu munniali di l'Unesco pi scaciuni di l'architittura barocca, ca àvi asempi ripprisintativi nnâ cresia di S. Giorgiu (a Mòdica auta), opra di l'architettu Franciscu Pàulu Làbisi, e nnâ cresia di santu Petru (a Mòdica vascia). Tutti sti chiesi foru ricustrujuti cû stili baroccu doppu dû tirrìbbili tirrimotu dû 11 di jinnaru 1693. 

U tirritoriu mudicanu si stenni nzinu ô mari, unni si trova a frazziuni di Marina di Mòdica, ca è na tranquilla lucalità di villiggiatura, a vinti chilòmitri dâ cità. 

## Storia

Ammintuvata di Ciciruni nnâ causa contra u malu guvernu di Verri, Mòdica fu àrabba a pàrtiri dû 844-845 e appoi nurmanna. A pàrtiri dû 1296 a cità fu a capu dâ cuntìa umònima, u tirritoriu dâ quali cumprinnìa nu terzu dâ Sicilia e dâ quali facìanu parti macari Àlcamu, Càccamu e Calatafimi, agghicannu a nu certu pirìudu nzinu ê Gherbi, isuleḍḍi ô sud dâ costa tunisina.

## Tradizziuna

A cità è canusciuta puru pâ ciocculatta mudicana, nu tipu di ciocculatta fatta sicunnu na rizzetta basata supra a l'usu d'aromi naturali spiciali, comu u pipi-sbezzi, a canneḍḍa e a vanigghia.

Nna l'ùrtimi anni l'amministrazziuni lucali e arcuni cupirativi pâ prumuzziuni turìstica ànnu ripurtatu 'n vita tanti tradizziuna mudicani 'ntichi. A prima 'i tutti è "A giostra di Chiaramunti" (veni chiamata "U Paliu") ca àvi urìggini di l'inizzi dû sèculu XIV e fu vuluta pi òpira dû cunti Manfredi Chiaramunti, ca si trasfirìu nnâ capitali dâ cuntìa nzèmula â so mugghieri Isabella Mosca. A giostra cunzisti nni nu circùitu uvali ca i cavaleri a turnu ànn'a pircùrriri, supirannu provi e ustàculi; ogni cuntrata di Mòdica prisenta nu so cavaleri.

## Mudicani cèlibbri

* Tummasu Campailla, pueta, filòsufu e scinziatu.
* Sarbaturi Quasimodo, pueta e premiu Nobel pâ littiratura.
* Girolama Lorefice Grimaldi puitissa

## Talìa puru

*Friggintini
*Zappudda
Russu

Lu **russu** è unu dî culura dû spettru ca l'omu arrinesci a vìdiri. Havi la friquenza cchiù àuta e la lunghizza d'unna cchiù longa e rispettu a l'àutri culura visìbbuli, tra 630 e 760 nanòmitri.

Friquenzi ancora cchiù vasci ricàdinu ntô nfrarussu.

È unu dî tri culura primari additivi, lu sò culuri cumprimintari è lu cianu. 
'N passatu era cunziddiratu macari nu culuri primariu suttrattivu, mentri lu culuri utilizzatu ntâ stampa a culura muderna è lu maggenta.

Nu filtru russu è utilizzatu ntâ fotugrafìa 'n jancu e nìuru p'aumintari lu cuntrastu e fàciri cchiù drammàtichi arcuni sceni. P'asempiu, cumminatu c'un pularizzaturi, renni lu celu nìuru.

## Usu, simmulismu e sprissioni virbali
* Russu è lu culuri ch'ìnnica lu caluri, p'asempiu ntê tubbazzioni o ntê mappi meteorològgichi.
* Lu russu attira l'attinzioni, pirchistu è mpigatu ntê signali di pirìculu o p'assignalari l'emirgenzi.
* Lu russu è lu culuri dû focu e contraddistinchi macari l'idranti, li stintura e li pumperi.
* Lu russu ìnnica l'alt ntâ circulazzioni, p'asempiu ntê simàfuri.
* La cruci russa o la menzaluna russa ìnnicanu, 'n accordiu chî Cumminzioni di Ginevra, pirsunali e menzi adibbuti ô succursu e niutrali.
* Ntô càuciu, nu cartiddinu russu ìnnica un faddu ca cumporta la spulsioni dû jucaturi dû campu di jocu.
* Ntê cursi automubbilìstichi, na bannera russa ìnnica lu stop mmidiatu ê màchini. 
* Na lìnia russa ìnnica ntâ strumintazzioni lu lìmmiti màssimu rifirutu â misurazzioni rilivata dû strumentu stissu, p'asempiu la vilucitati màssima o lu nùmmaru di giri.
* 'N midicina lu russu è usatu pi nnicari l'arteri ca pòrtanu lu sangu, pumpatu dû cori, doppu aviri statu ussigginatu dî purmuna.
* Lu russu è lu culuri sia di l'amuri rumànticu, sia di chiddu dî senzi, è russu quinni sia nu cori di San Valintinu sia nu quarteri o nu cìnima "a lustri russi". 
* Cû nizziu dâ Rivuluzzioni dû 1848, lu russu dî "sucialisti" vinni utilizzatu 'n Europa dî rivuluzziunari, spissu sutta di forma di bannera russa. Utilizzatu macari dî "cammisi russi" di Giseppi Garibbardi ntô Risurgimentu talianu, 'n sècutu utilizzatu dî gruppi dâ sinistra.
* L'idintificazzioni dû cumunismu cû russu "sucialista" havi appoi purtatu a l'usu dû russu pâ bannera di l'Unioni Suviètica e â stidda russa comu sìmmulu cumunista.
* Ntô simmulismu cinisi, lu russu è lu culuri dâ bona sorti e è utilizzatu pi dicurazzioni e addubbi nuzziali.
* Lu nchiostru russu ìnnica un dibbutu, comu puru la sprissioni "èssiri 'n russu".

## Cuurdinati dû culuri russu
 **[[Esadicimali]]** = #FFFF00
 **[[RGB]]**    (r, g, b)    =  (255, 255, 0)
 **[[CMYK]]**   (c, m, y, k) =  (0, 0, 255, 0)
 **[[HSV]]**    (h, s, v)    =  (60, 100, 100)

Catigurìa:Culura
Catigurìa:850 palori siciliani di basi
Castrugiuvanni

**Castrugiuvanni** (o **Enna**) è na cità di circa 30.000 abbitanti situata ô centru di la Sicilia e capuluocu di la Pruvincia di Enna. Tra li capuloca italiani, Castrugiuvanni è la cità chi si trova a l'altitùdini cchiù àuta (circa 1000 metri).

## Àutri noma siciliani

Castrugiuanni, Castrianni, Castrijanni, Castriianni, Castrujanni, Castruianni, Casciugiuvanni.

## Lu cumuni

Nta sta cità, ca si pò ragghiùnciri cu l'autustrata e cu la ferruvìa, hà statu funnata n'università, la cchiù giòvini di li quattru ca cci sunnu 'n Sicilia. Pi chistu mutivu, ora nun cc'è cchiù sulu la cità àuta, ca s'attrova di novicentu metri a l'acchianari, ma sorgi macari na secunna cità cchiù vascia, unni ci sunnu un mari di studenti di l'univirsità.

Pi ghiunta, a 10 chilòmitri cc'è puru na riserva naturali (Pergusa), unni s'attrova macari u lacu, di Pergusa appuntu, e a firriari 'ntunnu cci ficiru na pista unni ci currunu, ora quasi mai, che machini e unni cci facivunu macari formula 1. Nè sponti do lacu ci su i casi ca furunu costruiti grazi aiutu di Mussolini ca bonificò tuttu ssu tirreno ca era chinu di fanghira.
U tirrenu unni su fabbricati ssi casi è a gazzani e c'è macari nna Chisa e davanti na bedda chiazza, rinnovata frisca.
L'abitanti di ssa frazioni si chiamanu "Lacari". 
 

## Umini illustri

*Eunu (...-132 a.C.) Schiavu sirianu capu di la rivolta di li schiavi ca scoppiò a Enna nno 139 a.C. 
*Sant'Elia di Enna (829-904) Monacu basilianu
*Anselmu Fazio (1570 ? - 1630 ?) Monacu e cumpusituri
*Paulu Vetri (1855-1937) Pitturi
*Ninu Savarese (1882-1945) Scritturi
*Apolloniu Di Bilio (1885-1916) Pitturi
*Micheli Anzalone (1912-1984) Scritturi
*Umbertu Domina (1922-2006) Scritturi e umorista
*Napuliuni Colajanni (1847 – 1921) Puliticu
Catigurìa:Cumuni dâ pruvincia di Enna

## Tradizzioni

* Riti pasquali e Casazze ducumintati.
* 18 giugnu, Festa 'rî San Calojru. Fisteggiamenti.

## Bibliografia

* 

## Noti
Pruvincia di Cartanissetta

## Storia

## Giografìa

## Cumuni

* Cartanissetta
* Li Manchi
* Santu Catallu
* Mussumieli
* Acquaviva Plàtani
* Sutera
* Bompinzeri
* Muntidoru
* Serradifarcu
* Villabba
* Baddilonga
* La Dilia
* Santa Catarina
* Rasuttanu
* Mazzarinu
* Gela
* Vutera
* Riesi
* Summatinu
* Niscemi
* Milocca

Caltanissetta
Catigurìa:Sicilia
Jaci Casteddu

thumb|left|210px|Lu casteddu di Jaci
**Casteddu di Jaci** (o **Aci Casteddu** e chiamatu simpricimenti **Casteddu** ntâ parrata lucali) è un cumuni di 19.122 abbitanti dâ pruvincia di Catania. L'abbitanti si chiamanu *castiddisi*.

Casteddu di Iaci assetta 208 km. di Girgenti (Agrigento), 136 km. di Nissa (Caltanissetta), 9 km. di Catania, di quali pruvincia apparteni, 105 km. di Castrugiuvanni (Enna), 87 km. di Missina, 258 km. di Palermu, 113 km. di Raùsa, 67 km. di Saraùsa (Siracusa), e 365 km. di Tràpani.

Lu cumuni havi n'aria di 865 èttari e la dinzitati d'abbitazzioni fa 2.210 abbitanti pi chilòmitru quatratu. Si nni acchiana nta na zona chiana e posta a 15 metri supra lu liveddu di lu mari.

È na stazzioni mpurtanti marìttima pupulari pi lu turìsimu. Casteddu di Iaci avanta na ricca pruduzzioni di citrati, alivi, racini, mènnuli, e ciriali. Assai sviluppata è la criscenza di vacchi comu cunziquenza di l’abbunnanza di pàsculu. Na spicialitati di l’artiggiani lucali è chidda fatta di lignu.

Lu nomu Casteddu di Iaci veni di lu stissu casteddu assittatu supra na vicina cullina di petra làvica. Fu fabbricatu nna lu 1076 di li Nurmanni. Lu primu burgu si sviluppau ntornu a lu casteddu e fu traslucatu di lu conti Ruggeru a li vìscuvi di Catania. Circa lu 1170 fu cumpritamenti disruggiutu di nu tirrimotu. Nun prima di lu 1530 fu ripupulatu cu l’annissioni di li vicini paìsi di Ficarazzi e Aci Trizza. Nna lu 1647 appartinni a la famigghia nòbbili Massa, unni ristetti sinu l’abbulizzioni di li diritti fiudali. 

La Cresia Matri è di particulari ntiressi architittònicu a causa di li nutàbbili affreschi òpiri di Pietro Vasta (1697-1760). Lu Casteddu nurmannu alluggia nu museu fabbricatu cu petra làvica pruvinenti di lu Muncibbeddu.

Na nota ntirissanti è ca lu primu cafè littirariu di tutta Europa si grapìu in Francia e vinni funnatu nna lu 1686 di *Procopio dei Coltelli*, nativu di Aci Trezza, òi nu quarteri di Castiddu di Iaci. Si chiamau *Cafè Procope* pi fari canùsciri nni ddi banni lu megghiu megghiu gilatu sicilianu.

L'affascinanti paìsi di Aci Trezza è puru mpurtanti di lu puntu di vista littirariu. Fu misu nni lu granni rumanzu di Giuvanni Verga *“I Malavoglia”*.

L'abbitanti sunnu chiamati "castiddisi" 'n sicilianu e "castellesi" 'n talianu.

thumb|center|790px|Jaci Casteddu a l'inizzi dô '900

## Noti


Catigurìa:Cumuni dâ pruvincia di Catania
Jaci Catina

**Jaci Catina** (o **Aci Catina** e chiamatu simpricimenti **Catina** ntâ parrata lucali) è un cumuni di 26.920 abbitanti dâ pruvincia di Catania.

Jaci Catina assetta 216 km. di Girgenti (Agrigento), 144 km. di Nissa (Caltanissetta), 18 km. di Catania, di quali pruvincia apparteni, 113 km. di Castrugiuvanni (Enna), 81 km. di Missina, 266 km. di Palermu, 121 km. di Raùsa, 75 km. di Saraùsa (Siracusa), e 373 km. di Tràpani.

Lu cumuni havi n'aria di 845 èttari e la dinsità d'abbitazzioni fa 2.940 abbitanti pi chilòmitru quatratu. Si nni acchiana nta na zona di coddi costali e posta a 170 metri supra lu liveddu di lu mari.

È nu centru d'agricultura saputu suprattuttu pi la pruduzzioni di frutta, virdura, e òttimi citrati ca si pòtinu tastari nna l'annuali “Sagra del limone Verdello” di austu. 

Nta l'antichitati lu paìsi fu chiamatu “Cuntrata di li Scarpi” pi li numirusi scarpari. Doppu vinni numinatu Aci Catina pi li siguaci riliggiusi di la Madonna di la Catina.

Secunnu li rovini archiològgici nun cc'è nuddu signu di stu paìsi prima di l'èbbica grecu-rumana. Lu veru centru si sviluppau circa lu sèculu XVI quannu si fabbricau la Chiesa di la Madonna di la Catina. Siccomu lu 1681 fu tinutu di lu prìncipi Luigi Riggio e la so famigghia sinu l'abbulizzioni di li diritti fiudali. Nna lu 1693 fu distruttu di nu granni tirrimotu, rifabbricatu adaciu adaciu sulu doppu lu 1700.

Cci sunnu tanti chiesi di particulari ntiressi architittònicu. La Chiesa di San Filippo d'Agira havi na maravigghiusa facciata setticentesca òpira di Francesco Battaglia (1701-1778). Cc'è la Chiesa Matri di lu sèculu XVI, la Chiesa di San Giuseppe ca havi na granni còppula, la *Chiesa di Sant'Antonio di Padova* ca priserva l'òpiri artìstichi di lu 1600, e la Chiesa dell'Eremo di Sant'Anna, cu pavimentu di maiòlica. È puru nutàbbili lu *Palazzo Riggio di Campofiorito* fabbricatu nna lu sèculu XVII.

Ntra li pirsunaggi distinti è lu prufissuri univirsitariu Francesco Guglielmino (1872-1956), bravu pueta dialittali e maìstru di grecitati.

## Tradizzioni
* 13 dicèmmiru, Festa 'rî Santa Lucia, festa 'râ santa patrona.

Catigurìa:Cumuni dâ pruvincia di Catania
Jaci Sant'Antoniu

**Jaci Sant'Antoniu** (o **Aci Sant'Antoniu** e chiamatu simpricimenti **Sant'Antoni** 'ntâ parrata lucali) è un cumuni di 15.664 abbitanti dâ pruvincia di Catania.

Jaci Sant'Antoniu assetta 212 Km. di Girgenti (Agrigento), 140 Km. di Nissa (Caltanissetta), 13 Km. di Catania, di quali pruvincia apparteni, 105 Km. di Castrugiuvanni (Enna), 83 Km. di Missina, 262 Km. di Palermu, 117 Km. di Raùsa, 71 Km. di Saraùsa (Siracusa), e 369 Km. di Tràpani.

Lu cumuni avi n'aria di 1.427 èttari e la denzitati d'abbitazzioni fa 1.074 abbitanti 'ppî chilòmitru quadratu. Si 'nni acchiana 'ntâ nâ zona di coḍḍi costali e posta a 302 metri supra lu liveddu di lu mari.

È nu granni centru d'agricultura, famusu 'ppî la ricca pruduzzioni di citrati, olivi, e frutta. Pruduci l'òttimi racina e duranti lu misi d'augustu si poti tastari li prudotti 'nna l'annuali Mostra di li vini tìpici siciliani. Assai sviluppatu è la criscenza di vacchi e cavaddi. 'Nâ specialitati di l'artiggiani locali è la fabbricazzioni di li famusi “Carretti Siciliani” e di li “Sponde” cu vignetti di li battagghi e li successi di li paladini francisi. 

Lu nomu Aci Sant'Antoniu veni di l'antica Chiesa ca nun cc'è 'cchiù, dedicata a lu santu di lu stissu nomu. Lu primu centru nascìu duranti l'èbbica mediuevali. Fu distruttu di li ciumara làvichi di lu Muncibeddu nna li 1169, 1329, e 1408. Fu rifabbricatu adaciu adaciu e fu tenutu prima di li nòbbili Platamonte, e tannu di la famigghia Moncada. Lu propiu centru d'abbitazzioni vinni funnatu nna lu 1672 tra la voluntati di lu prìncipi Luigi Riggio. Lu burgu fu danniggiatu arreri di nu terrimotu nna lu 1693 e soffrìu di n'autru lentu rinascimentu.

Cc'è qualchi monumentu 'ntâ lu cumuni, lu Duomo rifabbricatu doppu lu 1693 cu 'na facciata di stilu baroccu, e la Chiesa di San Michele quali cunzerva diversi òperi di l'artista Vasta (1697-1760). Lu Palazzo Riggio e lu Palazzo Spitaleri, tutti dui fabbricati nna lu 1700, sunnu di notàbbili 'ntiressi architettònici. 

Tra li pirsunaggi distinti santantonisi è lu mèdicu Antonio Musumeci (1876-1964) cui ricivìu e detti assistenza a li vìttimi nna lu terrimotu di lu 1908 nta la vicina Missina.

## Tradizzioni

* 03 frivaru, Festa 'rî San Blasi. Fisteggiamenti.
* 29 sittèmmiru, Festa dî San Michele Arcanciulu. Fisteggiamenti. 

Catigurìa:Cumuni dâ pruvincia di Catania
Adranu

**Adranu** (o **Dernò**) è un cumuni di 34.290 abbitanti dâ pruvincia di Catania.

Lu paisi di Adranu è supra nu chianu àutu fattu di lava ca è supra la vaddi dû ciumi Simetu. Adranu vanta na granni pruduzzioni agraria di agrumi, alivi, pistacchî, e ligumi. C'è macari a ripruduzzioni di li bestiami.

Lu nomu "Adranu" deriva dû latinu "Adranon" pi dari  l’onuri a lu Diu omònimu. Diunisiu I funnau lu primu centru di abbitazzioni ccà ntô 400 a.C. cu nu tempiu didicatu a la divinitati. Ntô 344 a.C. era la banna di lu famusu cummatimentu tra li Liuntini e li Curinzî. Appoi, lu paisi vinni sutta lu duminiu rumanu e ci fu nu periodu di dicadenza longu assai. Duranti la duminazzioni àrabba fu nu paisi putenti fiudali e sutta la dinastia nurmanna addivintau na cuntìa mpurtanti cu lu nomu di Adernò. 

Ntô seculu XIV fu sutta u nòbbili Matteu Sclafani e poi a la famigghia di Moncada pirfina a l’abbulizzioni di li diritti fiudali. Ntô 1929 canciau u nomu “Adernò” a chiddu origginali, Adrano. U dialettu di Adranu si chiama ddurnesi e iè nu pocu diversu da chiddu sicilianu sulu ppi vocali ca su' cchiù aperti.

Chi si pò vìdiri a Adranu?  Si ponnu vìdiri la Chesa Matri di fattura nurmanna, lu Munasteru di S. Lucia ca la genti fabbricau ntô 1596, oggi è la seggia di na scola pùbbrica. Tra li strutturi architittònichi cci sunnu lu Casteddu nurmannu dû seculu XIV unni c’è lu Museu archiulòggicu e lu Tiatru Bellini dû 1846, n stilu liberty. 

O paisi di Adranu ci su tanti giurnali e tanti emittenti. I cchiù famusi su': TVA, RSI, Symmachia e "La Locomotiva".

## Tradizzioni

* 20 jinnaru, Festa di San Bastianu Martiri, festeggiamenti.

Catigurìa:Cumuni dâ pruvincia di Catania
Catigurìa:Sicilia
Belpassu

**Malupassu** ('n talianu **Belpasso**) è nu pajisi di 20.323 abbitanti dâ pruvincia di Catania, anticu e vurricatu dâ lava.
Nni stu pajisi nascìu Ninu Martogliu, scritturi mpurtanti di cummedi e puisìi (*[[Centona]]*, *Civitoti in pretura*, ecc.)

## Autri noma siciliani
Beḍḍupassu, Malpassu, Marpassu, Mappassu.

## Tradizzioni

* 13 giugnu, Festa di Sant'Antoniu di Pàduva. Fistiggiamenti.
* 13 dicèmmiru, Festa 'rî Santa Lucia, festa 'râ santa patrona.

Catigurìa:Cumuni dâ pruvincia di Catania
Bronti

**Bronti** è un cumuni di 18.496 abbitanti dâ pruvincia di Catania. L'abbitanti sunnu chiamati "bruntisi" 'n sicilianu e "brontesi" 'n talianu.

## Storia

All'èbbica svevu-nurmanna, la citâ uspitau nu munasteru basilianu ca chê sêculi addivintau unu dî munumenti cchiû mpurtanti dâ zona. Ntô 1798, lu *casteddu* di Brotni vinni datu a Horatio Nelson pi li sô sirvizza ô re Firdinannu. Nelson stissu fu numinatu duca di Bronti.

U paisi è appoi canusciutu pi n'episodiu controversu dâ storia dô Risorgimentu, la rivolta di Bronti.

### La rivolta di Bronti

Lu 8 di austu 1860 li cuntadini di Bronti, capiggiati di Nicola Lombardu, si ribbillarunu occupannu li terri dê latifonnisti. Nonostanti la ripartizzioni equa dê terri avia statu prumittuta di Garibbaldi, la rivolta fu riprimuta di Ninu Bixiu; Lombardu e autri participanti forru ammazzati di Bixiu stissu.

## Econumìa

L'econumia di Bronti, comu chidda dî centri dâ riggiuni, si basa n parti supra l'agricultura. Bronti è canusciutu ntî tuttu lu munnu pi la produzzioni dû pistacchiu, riputatu pi essiri di una dî megghiu qualitati, pi li fichi r'india grossi e i castagni.

Catigurìa:Cumuni dâ pruvincia di Catania
Cattabbianu

**Cattabbianu** è un cumuni talianu di 5.197 abbitanti dâ pruvincia di Catania.

Cattabbianu s'attrova nnâ parti sittintriunali di la pruvincia di Catania vicinu lu ciumi Alcantara, unni chissu arriva ntô mari. Lu paisi è a picca chilòmitri di Taurmina.

Li sò orìgini sunnu àrabbi: chissi funnaru Cattabianu supra lu monti Casteddu, ca dòmina l'abbitatu. Vìnniru poi li Nurmanni, li Spagnoli e li Borbone. Doppu lu tirrìbbili tirrimotu di lu 1693, lu casteddu venni abbannunatu e la pupulazzioni detti orìggini a un novu paisi nnâ chiana.

Li maggiuri risorsi di Cattabianu sunnu l'agricultura e lu turismu.

Catigurìa:Cumuni dâ pruvincia di Catania
Campurutunnu Etneu

**Campurutunnu Etneu** (dittu **Campurrutunnu** ntâ parrata lucali) è un cumuni di 2.937 abbitanti dâ pruvincia di Catania, havi na supirfici di 638 èttari cu na dinzità abbitativa di 490 abbitanti pi chilòmitru quatratu. E' misu ntâ cullina a 450 metri supra lu livedu dû mari e pigghia lu sò nomu dâ  furma rutunniggianti dû tirritoriu  stissu ( ntô 1863, si cci agghiunciu "*Etneu*" pri la vicinanza câ muntagna Èttina). 

## La stòria
Li primi nutizzî stòrichi supra a Campurutunnu, s'attròvanu ntô XVI seculu; tannu, iddu era unu dê tanti casali sparpagghiati ntornu ô tirritoriu catanisi e, accussì comu a tanti àutri casali, quannu, p’aggiustari li finanzi di la curuna spagnola, lu re Fulippu IV detti a vìnniri beni dû dimaniu riggiu ca avìa ntâ Sicilia (nzèmula ô pussidimentu, a cu accattava, vinìa datu macari nu tìtulu nubbiliari di prìncipi o di marchisi), macari Campurutunnu s'attruvau ô centru di nu cumpressu mircatu d'accatta e vinni. La corti ci detti ô ginuvisi Andria Massa l'autoritati di putiri accattari "pi cuntu" lu nùmmiru di Casali ca iddu cunziddirava nicissariu, p'appoi vinnilli 'n modu cchìu vantaggiusu. Fu accussì ca Antoniu Reitanu si l'accattau ntô 1649 pajannu 2.800 onzi e appoi ntô 1654 passau a Diegu Reitanu, ca appi l'annu dopu lu titulu di marchisi.  A marzu dû 1669 l'abbitatu fu distruggiutu dâ culata làvica di l'Èttina e tannu tanti dê risidenti s'arifuggiaru a Catania, unni assai aristaru senza cchiù turnari ô paisi. N'àutru disastru, lu trimotu dû 1693, fici calari ancora cchiù assai la sò populazzioni. Ntô 1730 lu pussessu feudali dû marchisatu passau, pi via matrimoniali, â famigghia Natòli. Ntô 1812, chê rifurmi amministativi borbònichi e l'abbullizzioni dâ feudalitati, **Campurutunnu** addivinatau cumuni autònimu.
 

Catigurìa:Cumuni dâ pruvincia di Catania
Castel di Jùdica

**Castel di Jùdica** è un cumuni di 4.682 abbitanti dâ pruvincia di Catania.

Catigurìa:Cumuni dâ pruvincia di Catania
Castigghiuni di Sicilia

**Castigghiuni di Sicilia** (o simpricimenti **Castigghiuni**) è un cumuni di 3.743 abbitanti dâ pruvincia di Catania.

Catigurìa:Cumuni dâ pruvincia di Catania
Biancavilla

**Biancavilla** (o **Biancavidda** nta àutri parrati siciliani) è un cumuni di 21.846 abbitanti dâ pruvincia di Catania. L'abbitanti sunnu chiamati "biancavilloti" ntâ parrata siciliana lucali mentri sunnu chiamati "biancaviddoti" a Catania.  

## Storia

Ntô passatu lu paisi aera canusciuta cû nomu di "Callicari".

Quannu funnarunu lu paisi, u ficiru picchi era na bona zona e macari picchi fu lu signu divinu dilla Madunnuzza da Limosina, che si rici se impigghio nterra.

Iennu avanti li rifugiati ficiru un paisi, ca poi vinni sutta lu baruni Moncada. Lu baruni manu manu canciò li tempi e la barunia di li terri vinni a li viddani quannu Santapau e Centelli fimmarunu li carti da "licenzia populandi".

Lu nomi do paisi vinni in Callicari, e dopu Casali de greci ma sulu dopu a dedica a Rigina Ianca di Navarru pigghiau lu nomi di Biancavidda, ù chiù sicuru  toponimu do paisi.
  
Catigurìa:Cumuni dâ pruvincia di Catania
Grammicheli

**Grammicheli** (o **Rammicheli** ntâ parrata lucali) è un cumuni di 13.347 abbitanti dâ pruvincia di Catania. È vicinu 13 km a Cartagiruni, 51 km cu Gela, 33 cu Rausa e 68 cu Catania. 

Stu paisi tantu tempu fa si chiamava Occhiolà: surgìa supra a un munti unni c'era un furtinu; attornu a iddu c'era nu gruppu di casi ca pianu pianu addivintau nu pìcciulu paisi. 

Un tirrimotu distrudìu tuttu lu paisi e sdirrubbau tutti li cosi l'11 di jinnaru dû 1693. Quannu ricustrueru lu paisi lu fìciru nta lu feudu di Gran Micheli, misu a disposizzioni di don Carlo Maria Carafa, prìncipi di Butera e di Ruccella. Accussì lu paisi novu si chiamau Grammicheli. La chiazza prinicipali è fatta 'n forma esagunali.

A Grammicheli lu 8 di maiu cc'è la festa dû patronu dû paisi, San Micheli Arcàncilu e Santa Catarina di Alessadria. Lu 7 di sittèmmiru cc'è la festa dâ Madonna dû Chianu cu la vìnnita da sasizza. 

## Lu Parcu archiològgicu

Cumuni di Grammicheli ‘nta pruvincia di Catania.
Lu Parcu di Ucchiulà è ntô tirritoriu di Grammicheli, supra lu puoiu di Terravecchia, unni cc'era lu paisi di l'Ucchiulà  sdirrubbatu cû tirrimotu dû 1693. Stu paisi ni rivorda lu passatu e tuttu chiddu ca si fa pì prutèggilu servi a capiri ô tisoru dî cosi antichi e dû granni valuri sarbatu ccà.

Stu prugettuo serbi a fari canusciri ô parcu nta tuttu lu munnu cu tanti attività di fari dintra: visiti guidati, provi pi scavari, scola pî carusi pi capiri comu attruvari li cosi antichi e fari na ricerca archiològgica.  Lu parcu s'attrova a circa 3 km dû paisi, versu Catania, vicinu â Casa Cantoniera, doppu na curva stritta â manu manca cc'è na' balata ca dici la strata pi tràsiri ntô paisi anticu.

## Festa Beddamatri dû Chianu
Ogni annu li 6, 7 e 8 di sittèmmiru cc'è la Festa dû Chianu. Lu Santuariu dâ Beddamatri dû Chianu è dû sèculu XV; è luntanu dû paisi 4 km a nord e arristau sanu doppu lu tirrìbbili tirrimotu dû 1693.

Anticamenti stu santuariu sirbìa comu rifuggiu pi cu passava e cci stàvanu li mònici ca avìanu tuttu nicissariu pi campari. Ntra la cresia cc'è lu quatru dâ Madunnuzza ca è lu stissu di n'òpira mpurtanti dû Vaccaru ca fu arrubbato e cc'è macari na stàtua  ca ogni jornu ê 8 di notti veni purtata mprucissioni, chî cannili addumati, dâ cresia finu a Cruci e poi di strata principali finu a cresia n'àutra vota. Pâ festa cci sunnu tanti genti ca vannu a prijari e cci pòrtanu li virgineddi pi grazzia ricivuta, cci fannu lu  viaggiu a pedi scausi e cci càntanu *..virgineddi comu a mia vannu cantannu a litanìa..*. Li virgineddi sunnu mìnimu 12 signurineddi ca poi s'ammìtanu a manciari ncasa, vistuti puliti e cu tanti cullani, màncianu la pasta cû maccu (favi spicchiati) comu a l'antica. Cci sunnu li viaggi di tutti li parrocchi, e macari chiddu  dî malati.

Àutri usanzi antichi sunnu *a pigghiata da ‘ntinna* e *a rutta dê pignati*. Anticamenti s'ammazzàvanu li porci sutta li *pinnati*(casi aperti a latu dâ cresia); si vinnìa carni, costi, sancieluu e sasizza ca  è na spicialità di Grammicheli.

Catigurìa:Cumuni dâ pruvincia di Catania
Gravina

**Gravina** è nu cumuni da pruvincia di Catania e havi 28.384 abitanti.

E’ misa a setti chilòmitri di Catania, nta li pinnici miridiunali di l’Etna, a 340 metri supra lu liveddu dô mari.

Lu paisi si ngrannìu nta st’ùrtimi ventanni pi causanza di la spanzioni dô capulocu (li cristiani ca àbbitanu a Gravina sunnu pi lu novanta pi centu catanisi).

Lu nomu dô paisi veni di l'anticu "Prachi" ca signìfica "plaghe, campagni" pirchì iddu era nu casali cuntadinu circunnatu di granni tirreni agrìculi. Nta l’orìggini lu burgu era di lu Principatu di li prìncipi di Valguarnera. Ntô 1664 fu‘ncamiratu di la riggia Curia. Ntô 1669 lu fèudu fu cidutu a lu signuri Giròlamu Gravina ca lu chiamò cô nomi di Gravina. Ntô 1862 vinni junciutu macari lu nomu  "di Catania" pi scanciàrilu  dô cumuni di Gravina di Puglia ca è nta pruvincia di Bari.

La cità è cumposta di li quarteri di Fasano, Gravina Centru e San Paolo e cu la citati di Catania è praticamenti ncucchiata, ca quasi nun si capisci unni finisci Catania e unni ncuminza Gravina.
  
Havi na bedda villa cumunali, na bibriuteca, mpianti spurtivi e strati-strati ci sù misi tanti chianti e àrbiri pi urnamentu.

Havi la cresia matri ntitulata a Sant’Antoniu di Pàduva, custruita ntô XVIII sèculu di stili baroccu cu un maistusu campanili a cùspidi e ca havi sarvatu nta lu nternu dipinti dô XVII sèculu.

Nta la bedda stagiuni, di Aprili finu a Ottobri, ci sunnu tantìssimi pizzerìi e risturanti ca travàgghianu finu a notti funna, chini-chini di crienti, ‘n màssima parti catanisi, ca, cu la scaciuni, si pìgghianu lu friscu.

La municipalità tutti l’anni, nta la stati, urganizza tanti beddi spittàculi, macari cu artisti canusciuti nta tutta l’Italia, d’intra la villa cumunali, unni c’è fattu nu spazziu attrizzatu cu un parcu e gradinati a tipu di li tiatri grechi.     

Catigurìa:Cumuni dâ pruvincia di Catania
Linguarossa

**Linguarossa** (o **Linguagrossa** nta certi parrati siciliani) è un cumuni di 5.287 abbitanti dâ pruvincia di Catania. L'abbitanti si chiàmunu "linguarussisi" (ntô paisi stissu lu nomu giustu è Linguarossa).

## Santu patronu
Lu Santu patronu è sant'Eggìddiu e la festa si fà lu primu di settèmmiru.

## I scoli di Linguarossa

A Linguarossa si trovunu i scoli di basi e 'n Istituto di Istruzioni Supiriori: l'Istituto Cumprinsivu "Santu Calì", ca cumprenni a Scola dill'Infanzia "S. Antoniu", a Scola primaria du plesso "P. Scuderi", a Scola Primaria du plesso "Principissa di Piamunti" e a Scola Sicundaria di I gradu "L. Pirandellu", e lu Liceo Scientificu "M. Amari": sizioni staccata du Liceo Classicu di Giarri.

A Presidi dell'Istituto Cumprinsivu è a Professoressa Rita Paganu. U Vici-Presidi è u Prufissuri Ggiddiu Di Mauru.

U Presidi du Liceu è Dottor Giuvanni Lutri. A Vici-Presidi è a Professoressa Sara Curcurutu.

## Curiusità

Li linguarussisi, quannu pàrrunu dû paisi, dìciunu: "*Linguarossa, ciuri ciuri, màsculi e fìmmini tutti signuri*" mentri quannu pàrrunu dê piamuntisi, dìciunu: "*[[Piamunti]], scali scali, màsculi e fìmmini tutti mavari*" e di chiddi di Castigghiuni dìciunu: "*Castigghiuni, maneddi, maneddi, màsculi e fìmmini tutti purceddi*". Ma li paisi vicini rispùnnunu: "*Linguarossa, chiani, chiani, màsculi e fìmmini tutti buttani!*". 

Catigurìa:Cumuni dâ pruvincia di Catania